KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 7-8/2014 /* COM/2014/0546 final */





SATURS 1........... Ievads........................................................................................................................... 3 2........... ELGF piešķirtie ieņēmumi............................................................................................ 3 3........... Piezīmes par ELGF 2014. gada budžeta provizorisko izpildi....................................... 4 4........... ELGF piešķirto ieņēmumu izpilde................................................................................ 6 5........... Secinājumi..................................................................................................................... 6 1. pielikums || Provizorisks ELGF apropriāciju izlietojums līdz 30.06.2014. 1. Ievads Budžeta faktiskā izpilde laika posmā no 2013. gada 16. oktobra līdz 2014. gada 30. jūnijam salīdzinājumā ar izdevumu profilu, kuru raksturo rādītājs, kas noteikts atbilstīgi Padomes Regulas (EK) Nr. 1306/2013 par kopējās lauksaimniecības politikas finansēšanu, pārvaldību un uzraudzību[1] 28. pantā paredzētajiem noteikumiem, apkopota 1. pielikumā. 2. ELGF piešķirtie ieņēmumi Pamatojoties uz Regulas (ES) Nr. 1306/2013 43. panta noteikumiem, ieņēmumus, kas gūti no atbilstības pārbaužu lēmumos noteiktām finanšu korekcijām, no pārkāpumiem un no piena nodevas, pieskaita ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu visus ELGF izdevumus. Ja daļu no šiem ieņēmumiem budžeta gada laikā neizmanto, šo daļu automātiski pārnes uz nākamo budžeta gadu[2]. ELGF 2014. gada budžetā ietilpst gan Komisijas jaunākās aplēses par apropriācijām, kas vajadzīgas, lai finansētu tirgus pasākumiem un tiešajiem atbalstiem paredzētos izdevumus, gan aplēses par piešķirtajiem ieņēmumiem, kurus paredzēts iekasēt attiecīgā budžeta gada laikā, kā arī piešķirto ieņēmumu pārnestais atlikums, kas pieejams no iepriekšējā budžeta gada. Priekšlikumā par ELGF 2014. gada budžeta apropriācijām Komisija ņēma vērā paredzamos kopējos piešķirtos ieņēmumus un 2014. gada budžetam pieprasīja apropriācijas tādā apmērā, kāds aprēķināts, no aplēstajām vajadzībām atņemot aplēstos piešķirtos ieņēmumus. Budžeta lēmējinstitūcija pieņēma ELGF budžetu, ņemot vērā paredzamos piešķirtos ieņēmumus. ELGF 2014. gada budžeta sagatavošanas laikā Komisija pieejamo piešķirto ieņēmumu kopsummu aplēsa EUR 1464 miljonu apmērā. Konkrēti: – piešķirto ieņēmumu apjoms, ko paredzēts gūt 2014. budžeta gadā, tika aplēsts EUR 849 miljonu apmērā. Paredzamie ieņēmumi no atbilstības pārbaužu korekcijām un pārkāpumiem tika aplēsti attiecīgi EUR 638 miljonu un EUR 165 miljonu apmērā. Ieņēmumi no piena nodevas tika aplēsti EUR 46 miljonu apmērā; – piešķirto ieņēmumu apjomu, ko paredzēts pārnest no 2013. budžeta gada uz 2014. budžeta gadu, aplēsa EUR 615 miljonu apmērā. Komisija 2014. gada budžetā šos sākotnēji aplēstos ieņēmumus EUR 1464 miljonu apmērā piešķīra divām shēmām. Konkrēti: – EUR 464 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 1000 miljonus — vienotā maksājuma shēmai. Saskaņā ar Komisijas priekšlikumu budžeta lēmējinstitūcija nobalsoja par apropriācijām šīm divām shēmām attiecīgi EUR 285 miljonu un EUR 30 083 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai pieejamo apropriāciju kopsummai, no kuras EUR 749 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 083 miljoni — vienotā maksājuma shēmai. Šā dokumenta 1. pielikumā, kurā apkopots 2014. gada budžeta provizorisks izlietojums līdz 2014. gada 30. jūnijam, iepriekš minētajām divām shēmām nobalsotās apropriācijas iekļautas augļu un dārzeņu nozarē pantu līmenī un atsaistīto tiešo atbalstu budžeta apropriācijās, kuru apjoms ir attiecīgi EUR 676,7 miljoni un EUR 38 252 miljoni, neņemot vērā iepriekš minētos piešķirtos ieņēmumus. Pieskaitot šīm nozarēm piešķirtos ieņēmumus, 2014. gada budžetā paredzēto apropriāciju kopsumma augļu un dārzeņu nozarei ir EUR 1140,7 miljoni, bet atsaistītajiem tiešajiem atbalstiem — EUR 39 252 miljoni. 3. Piezīmes par ELGF 2014. gada budžeta provizorisko izpildi Budžeta provizoriskā izpilde laikā no 2013. gada 16. oktobra līdz 2014. gada 30. jūnijam ir parādīta 1. pielikumā. Šis izpildes līmenis ir salīdzināts ar izdevumu profilu, kas pamatojas uz rādītāju, kurš noteikts saskaņā ar Regulas (ES) Nr. 1306/2013 28. panta noteikumiem. Turpinājumā sniegtas īsas piezīmes par dažiem budžeta pantiem, kuros redzamas ievērojamākās atšķirības starp faktisko un paredzēto izpildes līmeni 2014. gada budžetā. 3.1. Tirgus pasākumi Apropriāciju izlietojums intervences pasākumiem lauksaimniecības tirgos atbilstoši rādītājam 2014. gada 30. jūnijā bija par EUR 21,8 miljoniem augstāks salīdzinājumā ar nobalsoto budžeta apropriāciju līmeni. Šo atšķirību ir radījušas izpildes tendences galvenokārt augļu un dārzeņu, vīna un biškopības nozarē. 3.1.1. Augļi un dārzeņi (+ EUR 134,3 miljoni salīdzinājumā ar piešķirtajām apropriācijām) Attiecībā uz nobalsotajām apropriācijām šis izpildes līmenis galvenokārt ir saistāms ar izdevumiem par darbības fondiem ražotāju organizāciju shēmā, kuru finansē gan ar nobalsotajām budžeta apropriācijām, gan ar ieņēmumiem, kas šai shēmai piešķirti 2014. gada budžetā (NB! Sīkāku informāciju sk. 2. punktā). Šis izpildes līmenis iegūts, periodam līdz 2014. gada 30. jūnijam noteikto rādītāju piemērojot nobalsotajām budžeta apropriācijām, kurās nav iekļauti šai nozarei piešķirtie ieņēmumi. 1. pielikuma pagaidu izpildes tabulas zemsvītras piezīmē * norādīts, kāda būtu situācija, ja rādītājs periodam līdz 2014. gada 30. jūnijam būtu piemērots visām apropriācijām, kas, kā paredzams, būs pieejamas šīs nozares finansēšanai. Kā norādīts 2. punktā, paredzamo šai nozarei pieejamo kopējo finansējumu veido piešķirtās budžeta apropriācijas EUR 676,7 miljonu apmērā un šai nozarei piešķirtie ieņēmumi, kas aplēsti EUR 464 miljonu apmērā. Tāpēc, ja šis rādītājs būtu piemērots kopējam finansējumam EUR 1 140,7 miljonu apmērā, kas saskaņā ar prognozēm būs pieejams šai nozarei, veidotos nepietiekama apropriāciju izpilde -EUR 103,5 miljonu apmērā, un tā būtu neto ietekme, kuru radītu ražotāju organizāciju shēmas darbības fondu maksājumu tempa paātrināšanās un skolu apgādei ar augļiem paredzētās shēmas un ražotāju grupu sākotnējai atzīšanai paredzētā atbalsta maksājumu tempa palēnināšanās, salīdzinot ar rādītāja līmeni, kas noteikts 2014. gada 30. jūnijā. Patlaban uzskata, ka tā vēl joprojām ir pārejoša situācija. 3.1.2. Vīnkopības nozares produkti (-EUR 98,2 miljoni) Šī nepietiekamā izpilde skaidrojama ar to, ka dalībvalstu veikto maksājumu temps ir bijis lēnāks salīdzinājumā ar izdevumu profilu, kas pamatojas uz rādītāju, kurš valsts programmām noteikts vīna nozarē. Patlaban uzskata, ka tā ir pārejoša situācija, jo dalībvalstu prognozētie izdevumi par šo pantu uzrāda, ka maksājumu temps turpmākajos mēnešos paātrināsies. 3.1.3. Cūkgaļa, olas un mājputni, biškopības un citi dzīvnieku izcelsmes produkti (+ EUR 19,4 miljoni) Šis izpildes pārsniegums skaidrojams ar to, ka dalībvalstu veikto maksājumu temps ir bijis ātrāks salīdzinājumā ar noteiktā rādītāja izdevumu profilu, kas pamatojas uz īpašu atbalstu biškopībai. Budžeta apropriāciju līmenis ir saskaņots ar nacionālajām programmām. Patlaban Komisija prognozē pilnīgu šai nozarei paredzētā budžeta izpildi. 3.2. Tiešie atbalsti Apropriāciju izlietojums tiešajam atbalstam salīdzinājumā ar rādītāja līmeni 2014. gada 30. jūnijā bija par EUR 709,6 miljoniem augstāks. 3.2.1. Atsaistītie tiešie atbalsti (+ EUR 781,3 miljoni salīdzinājumā ar piešķirtajām apropriācijām) Attiecībā uz nobalsotajām apropriācijām šis izpildes līmenis galvenokārt ir izskaidrojams ar izdevumiem par vienotā maksājuma shēmu, kuru finansē gan ar nobalsotajām budžeta apropriācijām, gan ar ieņēmumiem, kas šai shēmai piešķirti 2014. gada budžetā (NB! Sīkāku informāciju sk. 2. punktā). Šis izpildes līmenis iegūts, periodam līdz 2014. gada 30. jūnijam noteikto rādītāju piemērojot nobalsotajām budžeta apropriācijām, kurās nav iekļauti šai nozarei piešķirtie ieņēmumi. 1. pielikuma provizoriskā izlietojuma tabulas zemsvītras piezīmē * norādīts, kāda būtu situācija, ja rādītājs periodam līdz 2014. gada 30. jūnijam būtu piemērots visām apropriācijām, kas, kā paredzams, būs pieejamas atsaistīto tiešo atbalstu finansēšanai. Kā norādīts 2. punktā, paredzamo atsaistītajiem tiešajiem atbalstiem pieejamo kopējo finansējumu veido nobalsotās budžeta apropriācijas EUR 38 252 miljonu apmērā un atsaistītajiem tiešajiem atbalstiem piešķirtie ieņēmumi, kas aplēsti EUR 1 000 miljonu apmērā. Ja rādītājs būtu piemērots kopējam finansējumam EUR 39 252 miljonu apmērā, kas saskaņā ar prognozēm būs pieejams atsaistītajiem tiešajiem atbalstiem, tad izpildes pārsniegums būtu mazāks, proti, rastos neizpilde EUR 214,8 miljonu apmērā. Patlaban dalībvalstis jau ir samaksājušas 99,1 % no 2014. gadam aplēstajiem atsaistītajiem tiešajiem atbalstiem. Komisija patlaban prognozē, ka pieejamās apropriācijas un piešķirtie ieņēmumi būs pietiekami, lai segtu šā panta finansēšanas vajadzības. 3.2.2. Citi tiešie atbalsti (−EUR 71,4 miljoni) Citiem tiešajiem atbalstiem nobalsoto apropriāciju nepietiekamā izpilde salīdzinājumā ar noteiktā rādītāja izdevumu profilu 2014. gada 30 jūnijā ir radusies tāpēc, ka dažās shēmās šajā nozarē ir lēnāks maksājumu ritms, it sevišķi saistītā atbalsta shēmā, kas paredzēta 68. pantā. Patlaban uzskata, ka tā ir pārejoša situācija. Tomēr Komisija cieši seko līdzi šo shēmu izpildes dinamikai. 3.3. Lauksaimniecības izdevumu revīzija (+ EUR 11,3 miljoni) Papildus uzraudzības un preventīvajiem pasākumiem paredzētiem tiešajiem maksājumiem EUR 6,8 miljonu apmērā 2014. gada budžetā ir iekļautas aplēses EUR 53,4 miljonu apmērā maksājumiem par domstarpību izšķiršanu. Nosakot domstarpību izšķiršanas izdevumu profilu, tika pieņemts, ka dalībvalstis maksās šīs summas vienmērīgi katru mēnesi no 2014. gada janvāra līdz oktobrim. Tomēr no 2014. gada 30. jūnija dalībvalstis ir paātrinājušas šādu maksājumu tempu, kā rezultātā vērojams izpildes pārsniegums salīdzinājumā ar šai 2014. gada budžeta nodaļai noteikto rādītāja līmeni. Patlaban tiek prognozēta pilnīga šai nozarei paredzētā budžeta izpilde. 4. ELGF piešķirto ieņēmumu izpilde 1. pielikuma tabulā redzams, ka 2014. gada 30. jūnijā bija iekasēti piešķirtie ieņēmumi EUR 905,4 miljonu apjomā. Konkrēti: – ieņēmumi no korekcijām, kas veiktas, pamatojoties uz grāmatojumu noskaidrošanas un atbilstības pārbaužu lēmumiem, bija EUR 725,8 miljoni, un ir paredzams, ka līdz budžeta gada beigām vēl tiks iekasētas papildu summas; – ieņēmumi no pārkāpumiem ir EUR 132,4 miljoni, turklāt līdz budžeta gada beigām arī ir paredzēts saņemt papildu summas, un – pašlaik lielākā daļa ieņēmumu no piena nodevas ir iekasēta, un tā ir aptuveni EUR 47,2 miljonu apmērā. Visbeidzot, piešķirto ieņēmumu summa, kas pārnesta no 2013. gada uz 2014. gadu, bija EUR 710,2 miljoni. Šī summa ir ievērojami lielāka nekā sākotnēji aplēstie EUR 615 miljoni, un tā ir pilnībā izmantota, lai veiktu maksājumus, kā paredzēts 2014. gada budžetā. Tādēļ piešķirto ieņēmumu apjoms, kas pieejams ELGF izdevumu finansēšanai, 2014. gada 30. jūnijā ir EUR 1615,6 miljoni, un ir paredzams, ka līdz budžeta gada beigām tiks iekasētas piešķirto ieņēmumu papildu summas. 5. Secinājumi ELGF 2014. gada budžeta apropriāciju provizoriskais izlietojums laika posmā līdz 2014. gada 30. jūnijam liecina, ka ikmēneša maksājumi dalībvalstu izdevumu atmaksāšanai par aptuveni EUR 740,1 miljonu pārsniedz rādītāja līmeni. Jau ir pieejami piešķirtie ieņēmumi EUR 1615,6 miljonu apmērā, un ir paredzams, ka 2014. gadā vēl tiks iekasētas papildu summas. Patlaban Komisija uzskata, ka piešķirto ieņēmumu summa, kas būs pieejama līdz gada beigām, būs pietiekama, lai segtu ražotāju organizāciju darbības fondiem un vienotā maksājuma shēmai vajadzīgo finansējumu. Turklāt ir paredzēts, ka atkarībā no iespējamās budžeta resursu pieejamības 2014. budžeta gada beigās Komisija uz 2015. budžeta gadu pārvietos neizmantotās apropriācijas, kuras dalībvalstīm tad vajadzētu atlīdzināt tiem lauksaimniekiem, uz kuriem attieksies 2015. finanšu gada finanšu disciplīna. [1] OV L 347, 20.12.2013., 549. lpp. [2] Ar 14. pantu Eiropas Parlamenta un Padomes Regulā (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, noteikts, ka iekšējos piešķirtos ieņēmumus var pārnest tikai par vienu gadu. Tādējādi, lai nodrošinātu pareizu budžeta pārvaldību, šie piešķirtie ieņēmumi parasti tiek izmantoti pirms attiecīgā budžeta panta nobalsotajām apropriācijām.